**ДОКЛАДВАНЕ НА МЕРКИТЕ ПО ПЛАНА ЗА ДЕЙСТВИЕ 2020 г.**

|  |  |
| --- | --- |
| **Мерки** | **Описание на изпълнението** |

|  |  |
| --- | --- |
| **Допълнително ресурсно обезпечаване на дейността на МОН**  Професионалното развитие на учителите, директорите и другите педагогически специалисти в системата на предучилищното и училищното образование /проведени обучения на училищно и на национално равнище по НП на МОН/. | РУО – София-град създаде и поддържа база данни за проведени обучения по БДП на училищно и на национално ниво на учители, членове на УКБДП и директори на детски градини и на училища.  Към 01.07.2020 г. е подадена информация от образователни институции за 104 осъществени обучения относно обучението и възпитанието на децата и учениците по БДП, в които са обучени 1193 учители, 305 членове на УКБДП и 104 директори на ниво образователна институция.  За осъществяване на методическа подкрепа и контрол РУО – София-град осъществи текуща проверка „Организиране и провеждане на обучението по БДП в столичните детски градини и училища“ - в две детски градини и в две училища. Проверката констатира, че обучението по БДП се осъществява съгласно изискванията на нормативната уредба в системата на предучилищното и училищното образование. |
| **Подкрепа за творческите изяви на децата по темата за БДП**  Провеждени на регионални и общински извънкласни инициативи за деца в системата на образованието, свързани с културата на движение по пътищата. | РУО – София-град подкрепя провеждането на разнообразни извънкласни иницитиви за деца на областно и общинско ниво, свързани с културата на движение по пътищата.  На 28.01.2020 г., за девета поредна година Фондация "Годишни награди за пътна безопасност" отличи най-добрите инициативи в областта на пътната безопасност и добрите практики за повишаване културата на пътя и предотвратяване на пътнотранспортните произшествия. В категорията „Инициативи от учебни заведения“ са наградени ДГ № 180 „Зайченцето бяло“ – за инициативата „Лятна школа по БДП“ и 109. ОУ „Христо Смирненски“ – за кампанията „Пътните знаци са моите очи на пътя“.  С писмо с изх. № РУО 1-5970/05.03.2020 г. директорите на образователните институции са уведомени за кампанията на Съюза на българските автомобилисти „Най-добър млад шофьор на България“, под патронажа на Държавна агенция „Безопасност на движението по пътищата“.  С писмо с изх. № РУО 1-13104/05.06.2020 г. директорите на столичните образователни институции са уведомени за възможността да кандидатстват с проектни предложения по теми, насочени към извънкласни и извънучилищни дейности в областта на онлайн обучение, осъвременяване на материално-техническата база, кампании в партньорство с други институции в областта на безопасността на движението по пътищата по Програма на Столична община за 2020 г. за опазване на живота и здравето на децата като участници в пътното движение. |
| **Изпълнение на мерки за ограничаване на рисковете от ПТП при осъществяване на организиран превоз на деца, свързан с учебна и/или извънучебна дейност в системата на предучилищното и училищно образование – засилен контрол при уведомяване на пътуването; годност на водачите; пасивни и активни мерки за безопасност на превозното средство**  Контрол по спазване на методическите указания на ДАБДП, издадени през 2019 г. | С писма с изх. № РУО 1-34088/06.12.2019 г. и изх. № РУО 1-34801/16.12.2019 г. директорите на образователните институции са уведомени, че във връзка с мерките и дейностите по безопасност на движението по пътищата (БДП) през зимния сезон, празниците, коледната и зимната ваканция е необходимо да осъществят инструктаж по БДП, който да бъде насочен към превенция на пътнотранспортния травматизъм през зимния сезон и да акцентират върху поведението на децата и учениците като пешеходци при усложнени метеорологични условия (снеговалеж, мокри, плъзгави и заледени участъци). Следва да посочат като подходящи мерки поставянето на свелоотразителни или други видими знаци за водачите на моторни превозни средства (МПС). В рамките на правомощията си директорът на образователната институция следва да осъществи контрол за готовността на водачите на МПС и автобусите, които извозват деца и ученици до и от образователните институции. Дейностите и мерките за превенция на пътнотранспортни произшествия следва да бъдат насочени не само към децата и учениците, но и към техните родители и учители и могат да включват и изработване на информационни табла, провеждане на беседи, информиране на родителите, включително чрез електронния дневник на училището или чрез електронната страница на училището. |